3 iulie 2023

**Comunicat de presă**

Distrigaz Sud Rețele aduce următoarele precizări cu privire la sistarea temporară a alimentării cu gaze naturale **în strada Ceahlăului nr. 39 din localitatea Brăila, județul Brăila:**

Ca urmare a unui incident suprateran, fără legătură cu rețeaua de gaze naturale, ce a produs o avarie asupra sistemului de distribuție amplasat pe strada Ceahlăului nr. 39 din localitatea Brăila, județul Brăila, **Distrigaz Sud Rețele** **a fost nevoită să sisteze alimentarea cu gaze naturale** în zona respectivă astăzi, 3 iulie 2023, **începând cu ora 3:40**, pentru un număr de **429 de clienți casnici** **și non-casnici** situați în zona respectivă.

Echipele Distrigaz Sud Rețele sunt la fața locului pentru a asigura remedierea defectului. Reluarea alimentării cu gaze naturale a clienților afectați se va face în cursul zilei de astăzi, 3 iulie 2023.

După reluarea realimentării cu gaze naturale, în cazul în care clienții simt miros de gaze, sunt rugați **să aerisească imediat încăperea, să nu provoace scântei, să nu acționeze întrerupătoarele electrice, să nu folosească aparatele electrocasnice și, dacă este posibil, să închidă robinetul de alimentare cu gaze naturale.**

Ne cerem scuze pentru inconveniențele create clienților noștri și le mulțumim pentru înțelegere.

Biroul de Presă

Distrigaz Sud Rețele

*Distrigaz Sud Rețele este lider în distribuția de gaze naturale în România, cu o expertiză de peste 47 de ani în acest domeniu, având peste 2 milioane de clienți, circa 22.300 km rețea și 2.750 de angajați. Distrigaz Sud Rețele deține licență de operare pentru distribuția de gaze naturale în 851 de localități, pe raza a 20 județe din sudul și centrul României: Argeș, Brăila, Brașov, Buzău, Călărași, Constanța, Covasna, Dâmbovița, Dolj, Galați, Giurgiu, Gorj, Ialomița, Ilfov, Olt, Prahova, Tulcea, Vâlcea, Vrancea, Teleorman și Municipiul București.*